G uet erhout wache mr am nächschte morge uf und hei o grad e bsuecher. Wärend dr aut maa erschtuunt isch, dass öpper sys zäut hie ufschteut, schtuune mir, dass sech öpper i dä hässlech fichteforscht verlüürt. E schrege aafang vomne schrege tag. U es geit grad wyter: Bim zämepacke gheit mr  mis velo zwöi mou um u derby verabschidet sech dr rückschpiegu definitiv. Ämu fasch definitiv. Mit gwäbchläbband (oder erkka, wie dr finn seit) cha me d überräschte so fixiere, dass dr schpiegu no es zytli bruchbar blybt. U wie mr aui wüsse, het nüt so guet wie nes provisorium. Zrügg uf dr houptschtrass gse mr übrigens d ursach vo dr nächtliche ballerei: Mir sy sozsäge vis-à-vis vom waffeplatz go zäutle.